****

**Ο ΚΟΑ συγχαίρει τον Μίλαν Τραΐκοβιτς για την εκλογή του**

**στην Επιτροπή Αθλητών της Ευρωπαϊκής Ομοσπονδίας Στίβου**

Ο Κυπριακός Οργανισμός Αθλητισμού συγχαίρει θερμά τον πρωταθλητή μας στον Στίβο Μίλαν Τραΐκοβιτςγια την εκλογή του στην Επιτροπή Αθλητών της Ευρωπαϊκής Ομοσπονδίας Στίβου. Την ανακοίνωση της εκλογής έκαμε η ίδια η Ευρωπαϊκή Ομοσπονδία, αναφέροντας ότι στις εκλογές που πραγματοποιήθηκαν στη διάρκεια του Ευρωπαϊκού Πρωταθλήματος στο Μόναχο, από τις 15 έως τις 21 Αυγούστου, οι αθλητές και οι αθλήτριες επέλεξαν με τις ψήφους τους τους έξι εκπροσώπους τους στην Επιτροπή Αθλητών. Ο δικός μας πρωταθλητής ήταν δεύτερος στις ψήφους των ανδρών, εξασφαλίζοντας έτσι τη θέση του στην Επιτροπή για την επόμενη τετραετία (2022-2026).

Είναι μια σημαντική επιτυχία και παράλληλα αναγνώριση για τον ίδιο τον πρωταθλητή μας, την Ομοσπονδία του ΚΟΕΑΣ και τον κυπριακό κλασσικό αθλητισμό γενικότερα. Ο ΚΟΑ τονίζει επίσης τη συμπαράσταση και βοήθεια του στον Μίλαν Τραΐκοβιτς για το έργο που αναλαμβάνει, ευχόμενος του ταυτόχρονα κάθε επιτυχία.

Σημειώνουμε πως υποψήφια στις γυναίκες ήταν η Ναταλία Ευαγγελίδου, η οποία ήρθε 6η στις ψήφους και δυστυχώς δεν θα μπορέσει να βρεθεί και αυτή στη σημαντική αυτή Επιτροπή.